**বাংলা একাডেমি সাহিত্য পুরস্কার** ২০২২ **ঘোষণা**

সাহিত্যের বিভিন্ন ক্ষেত্রে অবদান রাখায় বাংলা একাডেমি সাহিত্য পুরস্কার-২০২২ ঘোষণা করা হয়েছে। এ বছর এ পুরস্কার পাচ্ছেন ১৫ জন। আজ বুধবার বাংলা একাডেমির এক সংবাদ বিজ্ঞপ্তিতে পুরস্কারপ্রাপ্ত ব্যক্তিদের নাম ঘোষণা করা হয়।

এ বছর যাঁরা পুরস্কার পেয়েছেন তাঁরা হলেন কবিতায় ফারুক মাহমুদ ও তারিক সুজাত,  কথাসাহিত্যে  তাপস মজুমদার ও পারভেজ হোসেন , প্রবন্ধ/গবেষণায় মাসুদুজ্জামান, অনুবাদে আলম খোরশেদ,  নাটকে মিলন কান্তি দে ও ফরিদ আহমদ দুলাল, শিশুসাহিত্যে ধ্রুব এষ, মুক্তিযুদ্ধভিত্তিক গবেষণায় মুহাম্মদ শামসুল হক,  বঙ্গবন্ধু বিষয়ক গবেষণায় সুভাষ সিংহ রায়, বিজ্ঞান/কল্পবিজ্ঞান/পরিবেশ বিজ্ঞানে মোকারম হোসেন, আত্মজীবনী/স্মৃতিকথা/ভ্রমণকাহিনিতে ইকতিয়ার চৌধুরী এবং ফোকলোরে আবদুল খালেক ও মুহম্মদ আবদুল জলিল।

‘বাংলা একাডেমি সাহিত্য পুরস্কার কমিটি ২০২২’ এর সদস্যদের অনুমতি এবং বাংলা একাডেমির নির্বাহি পরিষদের অনুমোদনক্রমে এ পুরস্কার দেওয়া হয়েছে বলে একাডেমির প্রেস বিজ্ঞপ্তিতে আজ জানানো হয়। প্রধানমন্ত্রী শেখ হাসিনা অমর একুশে বইমেলা ২০২৩-এর উদ্বোধন অনুষ্ঠানে আনুষ্ঠানিকভাবে এ পুরস্কার দেবেন।